सामान्य डिलीवरी से जन्मीं तीन बेटियां, जच्चा बच्चा स्वस्थ
भास्कर संवाददाता| कुचामन सिटी
शहरके राजकीय अस्पताल में सोमवार तड़के एक प्रसूता ने तीन बेटियों को जन्म दिया। नावां निवासी सूरजमल कुमावत की प|ी प्रसूता संतोष कुमावत(23) के सामान्य प्रसव से तीन बेटियों का जन्म हुआ।
प्रसव पीड़ा के बाद तड़के तीन बजे परिजन संतोष को राजकीय अस्पताल लेकर आए। अस्पताल के लेबर रूम में स्त्रीरोग विशेषज्ञ डॉ. कल्पना गुप्ता ने साढ़े चार बजे नार्मल डिलीवरी से तीनों बच्चियों का जन्म कराया। प्रसूता संतोष ने बताया कि यह उसकी पहली डिलीवरी है। एक साथ तीन बच्चियों के जन्म की सूचना पर उसने बताया कि भगवान की एक साथ मेहरबानी हुई है और उसे गर्व है कि तीन बेटियों की मां बनी है। उसने बताया कि नए जमाने में बेटियों और बेटों में कोई फर्क नहीं है। चिकित्सकों के अनुसार फिलहाल प्रसूता सहित तीनों बच्चियों स्वस्थ है।
डॉ. कल्पना गुप्ता ने बताया कि हालांकि तीन बच्चों के प्रसव में रिस्क रहता है। एक साथ जन्मी तीनों बच्चियां जच्चा प्रसव के बाद एकदम स्वस्थ है। एक प्रसव में तीन संतान होने के मामलों में बच्चे के वजन सामान्य से कम रहने की संभावना रहती है। लेकिन यह स्वाभाविक है। जन्म के समय एक बच्ची का वजन 1.6 किग्रा था जबकि दो बच्चियों का जन्म 1.2 किग्रा होने के कारण ऐहतियात के तौर पर दोपहर बाद अजमेर रैफर किया है।
भवन निर्माण का काम करने वाले 12वीं तक पढ़े उसके पति सूरजमल ने भी तीनों बेटियों का बेटों से बढ़कर पालन करने और पढ़ा लिखा कर योग्य बनाने की बात कही। उसका कहना था कि भगवान ने उनके सूने आंगन को तीन किलकारियों से एक साथ गुंजाया है यह बुजुर्गों के पुण्य का ही फल है।
hin_Deva kas_Deva hin_Deva hin_Deva hin_Deva hin_Deva